આ અંગે મધ્ય ઝોનના એસ્ટેટ વિભાગના ઇન્ચાર્જ વડા રમેશ દેસાઇને પૂછતાં તેઓ કહે છે પાથરણાંવાળાએ તેઓનો સામાન સ્વેચ્છાએ ખસેડી લીધા બાદ અમે સ્થળ પર અધિકૃત પાથરણાંવાળાઓને જગ્યા ફાળવવા પીળા રંગના પટ્ટા દોરવા લીધા હતા. ગઇ કાલે મોડી રાત્રે ૩ વાગ્યા સુધી પટ્ટા મરાયા હતા. આજે મોડી રાતના પણ આ કામગીરી આગળ વધશે. સર્વે મુજબ કુલ ૮૪૪ પાથરણાંવાળાઓને જગ્યા ફાળવતાં પટ્ટા દોરાયા બાદ કોર્ટ સમક્ષ તંત્ર આની રજૂઆત કરશે. આ સિવાયના પાથરણાંવાળાઓને ભદ્ર પ્લાઝા પરિસરમાં બેસવાની પરવાનગી અપાશે નહીં.